
PREZIDENTAS PAREIŠKĖ GERAI ŽINĄS APIE AMERIKOS LIETUVIŲ 
TARYBOS DARBUS. Prezidentas Algirdas Brazauskas suteikė 
specialią audienciją Amerikos Lietuvių Tarybos atstovui 
Vašingtone ir Jungtinio Amerikos Lietuvių komiteto pirmininkui, 
profesoriui Jonui Geniui. J.Genys apgailestavo, kad Amerikos 
Lietuvių Taryba, kuri daugiau kaip 50 metų dirbo Lietuvos 
labui, Lietuvoje yra beveik nežinoma. Taryba rūpinosi, kad JAV 
nepripažintų Lietuvos okupacijos, kad būtų pradėtos transliuoti 


"Amerikos balso" laidos lietuvių kalba, kad būtų įsteigtas 

jungtinis Amerikos lietuvių, latvių ir estų komitetas bendrai 

kovai už pavergtų Tėvynių išlaisvinimą. J.Genio nuomone, būtų 

gerai, jei 

Prezidentūra ir Seimas sudarytų sąlygas dirbti nuolatiniam 

Tarybos atstovui ryšiams su 800 tūkstančių Amerikos lietuvių. 
Prezidentas A.Brazauskas į tai atsakė, kad jis asmeniškai 


gerai žino apie Amerikos Lietuvių Tarybos atliekamus darbus, 
skirtus Lietuvai. Prezidentas taip pat pareiškė nuomonę,kad 
grižę iš užsienio į Tėvynę lietuviai galėtų daug prisidėti prie 
krašto gerovės. 


